OʻZBEKISTON NEFT VA GAZ QAZIB ChIQARISh (“OʻZNEFTGAZQAZIBChIQARISh ”) DAVLAT-AKSIONERLIK BIRLAShMASI FAOLIYATINI TAShKIL ETISh MASALALARI TOʻGʻRISIDA
(resolution, 1998-12-15)

Neft va gaz qazib chiqarish korxonalari va tashkilotlari boshqaruv tuzilmasini yanada takomillashtirish va ular ishining iqtisodiy samaradorligini oshirish maqsadida, respublika Hukumatining 1993-yil 14-yanvardagi 31-son qaroriga muvofiq Vazirlar Mahkamasi qaror qiladi: 1. Qatnashchilarning 1993-yil 18-yanvardagi yigʻilishi tomonidan respublika Hukumatining qaroriga muvofiq 1-ilovaga* binoan korxonalar va tashkilotlar negizida Oʻzbekiston neft va gaz qazib chiqarish (“Oʻzneftgazqazibchiqarish”) davlat-aksionerlik birlashmasi tashkil etilganligi maʼlumot uchun qabul qilinsin. “Oʻzbekgazsanoat” va “Oʻzbekneft” ishlab chiqarish birlashmalari tugatildi. 2. Belgilab qoʻyilsinki: “Oʻzneftgazqazibchiqarish” davlat-aksionerlik birlashmasi yuridik shaxs huquqiga ega boʻlgan yopiq turdagi aksionerlik jamiyati shaklida tuzilgan boʻlib, oʻz tarkibida amaldagi qonun hujjatlariga muvofiq davlat tasarrufidan chiqarilmaydigan va xususiylashtirish davlat korxonalari (ishlab chiqarish boʻlinmalari)ga egadir; Moliya vazirligi huzuridagi Davlat mulki jamgʻarmasi timsolida davlat, “Oʻzbekneftgaz” korporatsiyasi, davlat tasarrufidan chiqarilgan korxonalarning birlashma tarkibiy boʻlinmalarining jamoalari, tarmoqni rivojlantirishdan manfaatdor boʻladigan respublika va xorijiy yuridik shaxslar davlat-aksionerlik birlashmasining qatnashchilari hisoblanadilar; “Oʻzneftgazqazibchiqarish” birlashmasining davlat tasarrufidan chiqariladigan va xususiylashtiriladigan korxona va tashkilotlari aksiyalaridagi davlatning ulushi kamida 51 foiz davlat ulushi 25 foizni tashkil etadigan “Andijonneft” AJ, Qoʻqon mexanika zavodidan tashqari qilib belgilangan. 2-ilovada* qayd qilingan korxonalar sarmoyasining 100 foizi respublika mulki hisoblanadi; Hukumatning qaroriga muvofiq Oʻzbekiston Respublikasi Moliya vazirligi huzuridagi Davlat mulki jamgʻarmasi quyidagilarni amalda qoʻllaydi: davlatga tegishli boʻlgan aksiyalar paketlariga muvofiq birlashma faoliyatiga rahbarlik qilish huquqlarini “Oʻzneftgazqazibchiqarish” birlashmasi boshqaruviga berish; davlatga tegishli boʻlgan aksiyalar boʻyicha dividendlarning bir qismini birlashmani rivojlantirish uchun shartnoma asosida birlashmaga berish; birlashmaning boshlangʻich ustav sarmoyasi birlashma chiqaradigan aksiyalarning nominal qiymatiga toʻgʻri keladi va u davlat tasarrufidan chiqariladigan korxonalarning davlat mulki hamda amaldagi qonun hujjatlariga muvofiq davlat tasarrufidan chiqarilmaydigan va xususiylashtirilmaydigan tarkibiy boʻlinmalarning davlat mulki asosida tashkil topadi; “Oʻzneftgazqazibchiqarish” davlat-aksionerlik birlashmasi “Oʻzbekgazsanoat” va “Oʻzbekneft” ishlab chiqarish birlashmalari tomonidan tuzilgan majburiyatlar va shartnomalar boʻyicha ularning huquqiy vorisi boʻlib, oʻz faoliyatini toʻla xoʻjalik hisobi prinsiplari asosida, Vazirlar Mahkamasi va “Oʻzbekneftgaz” korporatsiyasi bilan kelishilgan holda qatnashchilar yigʻilishi tomonidan tasdiqlanadigan birlashma Ustaviga muvofiq amalga oshiradi. 3. Quyidagilar “Oʻzneftgazqazibchiqarish” davlat-aksionerlik birlashmasi faoliyatining asosiy yoʻnalishlari etib belgilansin: iqtisodiy shart-sharoitlarni yaratgan holda neft va gaz sanoatini rivojlantirish, tabiiy resurslardan hamda ishlab chiqarish imkoniyatlaridan samarali foydalanish; respublika hududida neft, gaz, gaz kondensati konlarini qidirib topish, ularning zaxiralarini koʻpaytirish, qazib olish, gazni qayta ishlash ishlari majmuini amalga oshirish; neft va gaz sanoati sohasida xorijiy mamlakatlar bilan iqtisodiy hamkorlikni kengaytirish, oʻzaro foydali tashqi iqtisodiy, ilmiy-texnikaviy aloqalarni rivojlantirish hamda chet el investitsiyalarini jalb etish; neft va gaz konlaridan samarali foydalanishni tashkil etish, xalq xoʻjaligini neft, gaz va gaz kondensati bilan barqaror taʼminlash, shuningdek, ularni davlatlararo va hukumatlararo bitimlar boʻyicha Oʻzbekiston Respublikasidan tashqariga yetkazib berishni taʼminlash; tarmoqda yagona texnika siyosatini olib borish, neft va gaz qazib olishni kamaytirishni taʼminlash, tanlov asosida xorijiy firmalarni jalb etgan holda gazni qayta ishlashni rivojlantirish; korxonalarni kengaytirish, qayta qurish, texnika bilan qayta jihozlash, tarmoqqa ilgʻor texnologiyalarni joriy etish, kadrlarni tayyorlash va qayta tayyorlash. 4. Oʻzbekiston Respublikasi Davlat mulki qoʻmitasi “Oʻzneftgazqazibchiqarish” davlat-aksionerlik birlashmasi korxonalari bilan birgalikda ushbu korxonalarni davlat tasarrufidan chiqarish va xususiylashtirish boʻyicha chora-tadbirlarni belgilangan tartibda amalga oshirsin. 5. “Oʻzneftgazqazibchiqarish” davlat-aksionerlik birlashmasining yuqori organi qatnashchilarning, tarkibiy boʻlinmalari va aksiyalarining nazorat paketi birlashmaning xoʻjalik tasarrufida boʻlgan korxonalar vakillarining yigʻilishi hisoblanadi. Birlashmaning markaziy apparati tuzilmasi 3-ilovaga* muvofiq tavsiya qilinsin. Birlashmaga bosh direktorning 5 nafar oʻrinbosari, shu jumladan, bir nafar birinchi oʻrinbosari boʻlishiga ruxsat berilsin. “Oʻzneftgazqazibchiqarish” birlashmasi bosh direktorining oʻrinbosarlari maishiy taʼminot, tibbiy va transport xizmati koʻrsatish sharoitlari boʻyicha vazir oʻrinbosarlariga tenglashtirilsin. Bosh direktor oʻrinbosarlari birlashma Kengashi tomonidan saylanadilar va Vazirlar Mahkamasi tomonidan tasdiqlanadilar. Birlashma apparatiga sarflanadigan xarajatlar birlashma tarkibidagi tuzilmalarning ajratmalari hisobiga taʼminlanadi. 6. “Oʻzneftgazqazibchiqarish” birlashmasi boshqaruv apparati quyidagi manzilga joylashtirilsin: Toshkent shahri, Amir Temur koʻchasi, 66-uy. 7. Ushbu qarorning bajarilishini nazorat qilish Bosh vazirning oʻrinbosari oʻrtoq Q.J. Haqqulov zimmasiga yuklatilsin.